Osnovna škola

“Vladimir Nazor” Đakovo

Klasa: 003-06/16-01/005

Urbroj: 2121-15-16-1

U Đakovu, 30. rujna 2016.

# Z A P I S N I K

sa 33. sjednice Školskog odbora održane 30. 9. 2016. godine s početkom u 19.00 sati u prostoriji ravnatelja Škole.

Nazočni: Sanja Vidović, Anita Mišković, Tomislav Češnik, Ladislav Ladić, Mladen Peradić, Monika Pančić Simić i Tomislav Drmić,– članovi, te Andrija Šušak – ravnatelj škole

Nedostaju: nitko

Zapisničar: Petar Erceg

 Predsjednik Školskog odbora pozdravlja nazočne i predlaže sljedeći

 **d n e v n i r e d :**

1. **Donošenje Godišnjeg plana i programa rada škole za šk. 2016/17.g.**
2. **Donošenje Školskog kurikuluma za školsku 2016/17.godinu**

**3. Donošenje prethodne suglasnosti za zasnivanje radnog odnosa na radnom mjestu**

 ***Učitelja - defektologa – 1 izvršitelj na neodređeno vrijeme***

 ***Učitelja – engleskog jezika - 1 izvršitelj na određeno vrijeme – 7 sati tjedno***

**4. Razno**

 Dnevni red se jednoglasno usvaja.

 Primjedbi na tekst zapisnika sa 32. sjednice Školskog odbora nema i donosi se jednoglasno sljedeći

**ZAKLJUČAK:**

**Verificira se zapisnik 32. sjednice Školskog odbora održane 16. rujna 2016. godine.**

**Ad. 1.** Ravnatelj škole je članovima Školskog odbora detaljno izložio Godišnji plan i program rada škole za školsku 2016./17. godinu kojim se utvrđuje mjesto, vrijeme, način i izvršitelji poslova, te naglasio da se počinje raditi već u svibnju, ( kurikulum malo poslije ), tako da u kolovozu već svi znaju svoje zadatke.

Godišnji plan i program rada sadrži podatke o uvjetima rada, izvršiteljima poslova i njihovim zaduženjima, podatke o organizaciji rada, tjedni i godišnji broj sati po razredima i oblicima odgojno-obrazovnog rada, planove rada ravnatelja, stručnih suradnika, Školskog odbora, stručnih tjela, plan stručnog osposobljavanja i usavršavanja, podatke o ostalim aktivnostima, te razne priloge kao što su:Godišnji planovi i programi rada učitelja, Školski kurikulum, plan i program rada razrednika, individualno stručno usavršavanje učitelja, rješenja o tjednim zaduženjima odgojno-obrazovnih radnika i raspored sati.

Nakon glasovanja Školski odbor donosi jednoglasno:

**ODLUKU: “ Godišnji plan i program rada škole za školsku 2016/17. godinu jednoglasno se usvaja.”**

**Ad. 2.** Ravnatelj je između ostaloga naglasio da školski kurikulum oslikava život škole. Istovremeno, kurikulum je osobna karta škole jedinstvena za svaku pojedinu školu. Kurikulum je svojevrsni skup sadržaja i aktivnosti po kojima je škola prepoznatljiva, po čemu se razlikuje od svih drugih škola.

S organizacijskog aspekta, školskim kurikulumom se utvrđuje dugoročni (školski projekti, tradicijske aktivnosti škole) i kratkoročni plan i program škole. Kurikulum objedinjuje sadržaje izborne nastave, izvannastavnih i izvanškolskih aktivnosti koje učenici mogu odabrati na početku školske godine.

Školski kurikulum naše škole prepun je tradicije; bilo da se radi o kulturnoj i javnoj djelatnosti škole ili izvannastavnim aktivnostima, koji su nositelji, ili veći dio sadržaja svih manifestacija na razini lokalne zajednice.

Školski kurikulum je razrađen po odgojno obrazovnim područjima i ima ukupno 87 stranica. Dostupan je na mrežnim stranicama škole svim učenicima, roditeljima i svima ostalima koji su zainteresirani za rad i život naše škole.

Nakon glasovanja Školski odbor jednoglasno donosi

 **ODLUKU: “ Školski kurikulum za školsku 2016./17. godinu jednoglasno se usvaja “.**

**Ad. 3.** Za radno mjesto učitelja - defektologa, na neodređeno vrijeme u punom radnom vremenu – 40 sati tjedno, prijavilo se 6 kandidata ali niti jedan ne ispunjava zakonom propisane uvjete. Stoga je ravnatelj zatražio prethodnu suglasnost za Lovorku Menalo Vukadin ali na 5 mjeseci u kojem roku će se ponoviti natječaj.

Nakon glasovanja Školski odbor jednoglasno donosi

**ODLUKU: “ Daje se prethodna suglasnost za Lovorku Menalo Vukadin za zasnivanje radnog odnosa na radnom mjestu učitelja - defektologa na određeno vrijeme s punim radnim vremenom – 40 sati tjedno.**

Za radno mjesto učitelja engleskog jezika, na određeno vrijeme u nepunom radnom vremenu – 7 sati tjedno ravnatelj je zatražio prethodnu suglasnost za Jelenu Slijepčević- najduže do 60 dana u kojem vremenu će se raspisati natječaj.

Nakon glasovanja Školski odbor jednoglasno donosi

**ODLUKU: “ Daje se prethodna suglasnost za Jelenu Slijepčević za zasnivanje radnog odnosa na radnom mjestu učitelja engleskog jezika na određeno vrijeme s nepunim radnim vremenom – 7 sati tjedno.**

Sjednica je završena u 20,00 sati.

**Zapisničar: Predsjednica:**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

Petar Erceg Sanja Vidović